Zločinački umovi: Ponašanje sumnjivaca
Zločinački umovi: Ponašanje sumnjivaca (engleski: Criminal Minds: Suspect Behavior) jeste američka kriminalistička TV-serija koju je naručio CBS. Prva epizoda emitirana je 16. februara 2011. Serija je tzv. spin-off uspješne serije Zločinački umovi. I u ovoj seriji tim profilera radi u FBI-jevoj Jedinici za analizu ponašanja (JAP) sa sjedištem u Quanticu, Virginia. U epizodi originalne serije emitiranoj u aprilu 2010. originalni tim susreo se s novim timom i zajednički su radili na slučaju serijskog ubice u San Franciscu; tako su novi likovi i nova serija "na stražnja vrata" uvedeni na male ekrane. Baš kao i za originalnu seriju, CBS ima prava za područje Sjeverne Amerike, dok je ABC vlasnik prava za međunarodno tržište. Ipak, CBS je otkazao seriju 17. maja 2011. Serija je završila tzv. cliffhangerom (napetom scenom čiji je ishod neizvjestan).